ร้านนี้ค้นพบเพราะคนรู้จักเล่ามา เป็นร้านบ้านๆ แต่อร่อยเว่อร์ ถ้าไม่ใช่คนในพื้นที่คงไม่รู้

ร้านมีลักษณะเหมือนบ้าน โต๊ะแบบโต๊ะเหล็กตั้งง่ายๆอยู่ลานหลังบ้าน เปิด 10:00 น. ปิดตามใจลูกค้า และหยุดทุกวันอาทิตย์ค่ะ

อาหารนี่สิ อร่อยมาก! และถูกมากเมื่อเทียบกับปริมาณที่ให้...และถึงจะเป็นร้านบ้านๆแต่การตกแต่งจานนี่มาแบบตั้งใจ ดีกว่าหลายๆร้านใหญ่เสียอีก


มาถึงรสชาติแต่ละจานนะคะ เราสั่ง ปลากระพงทอดน้ำปลา (ราคา 200 กว่าบาท!?? เป็นไปได้) ซึ่งอร่อยมากๆ น้ำจิ้มรสชาติดี 

ลูกชิ้นปลากรายลวกจิ้ม (ทางร้านบอกว่าขูดเองด้วย!) ให้เยอะ น้ำจิ้มอร่อย กระเทียมเจียวมาแบบไม่หวง ทุกเม็ดรสชาติดีมาก

ข้าวผัดปู ให้ปูเยอะ ข้าวผัดรสชาติกลมกล่อม ยอดเยี่ยม

ยำปูดอง ซึ่งก็คือปูม้า สดมากๆ มันปูเพียบ และมีการทุบก้ามแกะมาให้แล้วเรียบร้อย สุดๆเลยร้านนี้

การบริการก็ดี แบบทำกันเองในครอบครัว อัธยาศัยดีเยี่ยม รักเลยร้านนี้

ทั้งหมดนี้มีข้าวสวย และเบียร์ด้วย โดนไป 600 กว่าบาทค่ะ

มันเป็น hidden gem ของจริงเลยค่ะ ขอแนะให้ไปลองเลย